Ri̱pobi̱lik Ayiri̱lan

Ayiri̱lan ( ), á̱ ka ngyei Ri̱pobi̱lik Ayiri̱lan (), yet a̱byin kya di̱ fam a̱za-jenshyung Yurop ka̱ byia̱ nkawunti 26 neet ma̱ a̱kuu 32 a̱byin a̱ka̱wa̱tyia̱ a̱sa̱khwot Ayiri̱lan na ma̱ng shi á̱niet ku bai milyon 5.3.  A̱keangtung ka ma̱ng a̱gba̱ndang a̱keang wu a̱mgba̱m nggu wa yet Dobi̱lin, di̱ fam a̱tyin a̱byin a̱ka̱wa̱tyia̱ a̱sa̱khwot hu, ma̱ng shi á̱niet ku bai milyon 1.3 a̱ni. A̱byin kani ka̱ yong ma̱sa̱t a̱ni si̱ byia̱ gak a̱byin a̱nyin nka ma̱ng  A̱za Ayiri̱lan, a̱byin a̱ghyang ka̱ yet kap Muna̱pyia̱ A̱byintyok hu a̱ni. Kang ma̱ng a̱nia, A̱gba̱ndang Kyai A̱sa̱khwot Ati̱lantik wu wa keang nka gba̱mgbam, ma̱ng Kyai A̱sa̱khwot Kyeli̱tik hu di̱ fam a̱tak, A̱na̱nwuai a̱sa̱khwot Sen George di̱ fam a̱tak-a̱tyin hu ma̱ng Kyai A̱sa̱khwot Ayiri̱t hu di̱ fam a̱tyin hu. Ka̱ yet ri̱pobi̱lik muna̱pyia̱ ma̱ng ri̱pobi̱lik a̱likpacam a̱byin wa. Malikpacam a̱byin ka,  wu, si̱ byia̱ a̱li a̱tak, ; a̱li a̱za, ; ma̱ng pi̱residen nang á̱ ni̱ khai a̱ni () a̱ nyian ta̱m taada A̱kwak A̱son A̱byin a̱ni ma̱ng cet ku shi a̱ni bah. A̱kwak a̱son a̱gwomna̱ti wu, nggu wa si̱ yet  (a̱son minisi̱ta, Ca̱c 'a̱gwam'), nang Dáil ji ja ni̱ nkhai nggu a̱wot  pi̱residen wu wa na̱ nti̱n nggu, a̱wot nggu a̱ bai a̱ ti̱n a̱yaaminisi̱ta a̱gwomna̱ti á̱ghyang.

Ya̱fang